2011 m. Europos krepšinio čempionatas
2011 m. Europos krepšinio čempionatas – 37-tas vyrų Europos krepšinio čempionatas, kuris vyko 2011 m. rugpjūčio 31 d. – rugsėjo 18 d. Lietuvoje. Sprendimą FIBA organizacija priėmė 2005 m. Čempionate dalyvavo Europos šalys, atrinktos čempionatui pagal jų šalies ar tarptautinius rezultatus. Tai buvo didžiausios Europos pirmenybės, nes čempionate pirmą kartą dalyvavo 24 komandos. Tai antras kartas, kai Lietuva organizavo Europos krepšinio čempionatą. Pirmąjį kartą tai įvyko 1939 m. Kaune. 1-2 vietų laimėtojai iš karto pateko į 2012 m. vasaros olimpines žaidynes Londone.